wickkiey/tamil-wikipedia-chunked huggingface dataset:
# மலேசிய பாதுகாப்பு படைகள்

## வரலாறு

இவை 20-ஆம் நூற்றாண்டின் முதற்பாதிக் காலத்தில், வட்டார இராணுவங்களை முன்வைத்து, மலாயாவில் பிரித்தானியர் குடியேற்றத்தின் போது தொடங்கப்பட்டது. மலேசியாவின் இறையாண்மை மற்றும் அதன் உத்திகளை காப்பதே குறிக்கோளாகக் கொண்டிருந்தது.  
வெளிநாட்டு அச்சுறுத்தல்களிலிருந்து நாட்டைக் காப்பது; அரசு அதிகாரிகளுக்கு ஒத்துழைப்பது, பொது நலன் காப்பது, இயற்கை சேதத்தால் பாதிக்கப்படும் மக்களுக்கு உதவுவது மற்றும் தேசிய முன்னேற்ற நிகழ்வுகளில் கலந்து கொள்வது என பல்வேறு இலக்குகளை மலேசிய பாதுகாப்பு படைகள் கொண்டுள்ளன.  
அத்துடன் ஐக்கிய நாடுகள் (**ஐநா**) அவையின் பன்னாட்டு முயற்சிகளுக்கு ஏற்ப பன்னாட்டு வெளியுறவுத் தீர்மானங்களை அமல்படுத்தி வருகிறது.
# மலேசிய பாதுகாப்பு படைகள்

## செயல்பாடுகள்

மலேசிய எல்லைகளுக்குள் மலேசிய பாதுகாப்பு படைகளின் முக்கிய நடவடிக்கைகளில் முக்கியமானது; மலாயா கம்யூனிஸ்டு கட்சி தலைமையிலான கிளர்ச்சியில் தொடங்கின. அது மலாயாவின் அவசரகால நிலை என்று அறியப்பட்டது.  
இரண்டாம் உலகப் போரில், மலாயாவில் சப்பானியர் மேற்கொண்ட படையெடுப்பு தான் நவீன காலத்தில் மலாயா எதிர்நோக்கிய ஒரே வெளிநாட்டுத் தாக்குதல் ஆகும். அப்போது மலாயா ஓர் ஒருங்கிணைந்த அரசியல் அமைப்பாக இருக்கவில்லை. அப்போது அது மலாயா கூட்டமைப்பு என்று அழைக்கப்பட்டவில்லை.
# மலேசிய பாதுகாப்பு படைகள்

## செயல்பாடுகள்

### இந்தோனேசியா - மலேசியா மோதல்

மலாயாவில் சப்பானியர் படையெடுப்பு நடத்துவதற்கு முன்னர்; நீரிணை குடியேற்றங்கள், மலாயா கூட்டமைப்பு மாநிலங்கள் மற்றும் மலாயா கூட்டமைப்பில் சேரா மாநிலங்கள் என மூன்று பிரிவுகளாக மலாயா இருந்தது.  
அதன் பிறகு அதிபர் சுகர்ணோ தலைமையில் உருவான இந்தோனேசிய மலேசிய மோதலின் போது மலேசிய பாதுகாப்பு படைகள் பங்கெடுத்துக் கொண்டன. அதன் பின்னர் வெளிநாட்டு நடவடிக்கைகளில் முக்கியமாக ஐக்கிய நாடுகள் அவையின் கீழ் அமைதி காக்கும் நடவடிக்கைகளில் ஈடுபட்டன.
# அணு வெப்பம்

**அணு வெப்பம்** (*atomic heat*) என்பது ஓர் அணுவின் தன் வெப்பம் மற்றும் அதனுடைய அணு நிறையின் பெருக்குத் தொகை ஆகும். டியூலாங் -பெட்டி விதிப்படி அணு வெப்பம் எல்லா திண்மப் பொருள்களுக்கும் ஏறக்குறைய 6 ஆகும். இது சாதாரண வெப்பநிலையில் பல தனிமங்களுக்கும் பொருந்துவதாக உள்ளது. ஆனால் குறைந்த வெப்பநிலையில் இதன் மதிப்பு மிகவும் குறைந்து, தனி வெப்பக்கீழ் வரம்பில் சுழியை நெருங்குகின்றது.
# புதுச்சேரி (நகரம்)

**பாண்டிச்சேரி** (*Pondicherry*) அல்லது **புதுச்சேரி** (*Puducherry*) இந்திய நடுவண் அரசின் ஒன்றியப் பகுதியான புதுச்சேரியில், புதுச்சேரி மாவட்டத்தில் அமைந்துள்ள ஒரு நகராட்சிப் பகுதியும், ஒன்றியப் பகுதியின் தலைநகரமும் ஆகும்.  
இதனை சுருக்கமாக **பாண்டி** என்றும், **புதுவை** என்றும் அழைக்கப்படுகிறது. இந்த நகரம் 2006 ஆம் ஆண்டிலிருந்து *புதுச்சேரி* என பெயர் மாற்றம் செய்யப்பட்டு அழைக்கப்படுகிறது.
# புதுச்சேரி (நகரம்)

## வரலாறு

முதலாம் நூற்றாண்டின் மத்தியில் உரோமானிய வணிகவிடங்களில் பொடுகெ அல்லது பொடுகா எனப்படும் இடம் குறிப்பிடப்படுகிறது. இது நான்காம் நூற்றாண்டில், காஞ்சிபுரத்து பல்லவப் பேரரசின் பகுதியாக இருந்தது. பத்தாம் நூற்றாண்டிலிருந்து 13ஆம் நூற்றாண்டு வரை தஞ்சாவூர் சோழர்களின் வசம் இருந்தது. 13ஆம் நூற்றாண்டில் பாண்டியர்கள் கைப்பற்றினர். 14ஆம் நூற்றாண்டிலிருந்து, 1638இல் பீஜப்பூர் சுல்தான் கைப்பற்றும்வரை விசயநகரப் பேரரசின் பகுதியாக இருந்தது. 1674இலிருந்து பிரெஞ்சு கிழக்கிந்தியக் கம்பனியின் ஆட்சியில் இருந்து வந்தது, இடையிடையே ஆங்கிலேயர்களிடமும் டச்சுக்காரர்களிடமும் குறுகிய காலத்திற்கு இருந்த்து. 1962ஆம் ஆண்டில் இந்திய ஒன்றியத்துடன் இணைக்கப்பட்டது.  
1954-ம் ஆண்டு அக்டோபர் மாதம் 18-ந் தேதி புதுவை நகராட்சி மற்றும் கொம்யூன் பஞ்சாயத்துகளில் இருந்த 178 மக்களிடம் வாக்கெடுப்பு நடத்தப்பட்டது. இதில் 170 பேர் சுதந்திரத்திற்கு ஆதரவாகவும் 8பேர் எதிராகவும் வாக்களித்தனர். இதனால் 1954 ஆம் ஆண்டு நவம்பர் மாதம் 1 ஆம் தேதி புதுச்சேரிக்கு விடுதலை அளிக்கப்பட்டது.  
ஆனால் ஆகத்து மாதம் 16 ஆம் தேதியே முறைப்படி உடன்படிக்கை கையெழுத்தானது. அதனால் இன்று வரை ஆகத்து 16 ஆம் தேதியே புதுச்சேரியின் சுதந்திர தினமாக கொண்டாடப்படுகிறது. பிரெஞ்ச் அமைப்புகளின் கோரிக்கைகளை அடுத்து அப்போதைய முதல்வர் திரு. ந. ரங்கசாமியால், நவம்பர் 1 ஆம் தேதி புதுச்சேரியின் சுதந்திர தினமாகவும், ஆகத்து 16 ஆம் தேதி குடியரசு தினமாகவும் அறிவிக்கப்பட்டது.
# புதுச்சேரி (நகரம்)

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, 244,377 மக்கள் இங்கு வசிக்கின்றார்கள். இதில் 124,947 பெண்கள் மற்றும் 119,430 ஆண்கள் உள்ளனர். பாண்டிச்சேரியின் சராசரி கல்வியறிவு விகிதம் 80.6% ஆகும். இதில் ஆண்களின் கல்வியறிவு 84.6%, பெண் கல்வியறிவு 76.7% ஆகும். பாண்டிச்சேரியில், மக்கள்தொகையில் 10% ஆறு வயதிற்குட்பட்டவர்கள் ஆவர்.
# புதுச்சேரி (நகரம்)

## பொருளாதாரம்

புதுச்சேரி ஒன்றியப் பகுதியின் மொத்த உள்நாட்டு உற்பத்தி (2011–12) ரூபாய் 12,082 கோடிகள் ஆகும். புதுச்சேரியின் தனி நபர் வருமானம் (2011–12) ரூபாய் 98719.  
லெனோவா மடிக்கணினி, எச். சி. எல் மடிக்கணினி புதுச்சேரியில் இருந்து தயாரிக்கப்படுகிறது.  
1898 ஆம் ஆண்டு லண்டனை தலைமையகமாக கொண்ட ஒரு பிரிட்டிசு நிறுவனத்தால், புதுச்சேரியில் ரோடியர் மில் ஒன்று உருவாக்கப்பட்டது. இந்த மில்லில் ராணுவத்துக்கு தேவையான சீருடைகள், பாராசூட் துணிகள் என 93 ரக துணிகள் உற்பத்தி செய்யப்பட்டன. ஆனால் நிதிபற்றாக்குறை காரணம் காட்டி, ஏப்ரல் 30, 2020 அன்று, இந்த மில் மூடப்பட்டது.  
புதுச்சேரி மற்றும் அதன் சுற்று வட்டார பகுதிகளில் பல தொழிற்சாலைகள் உள்ளன. லாசுபேட்டை, மேட்டுப்பாளையம், சேதராப்பட்டு, வில்லியனூர் ஆகிய பகுதியில் தொழிற்சாலைகள் காணப்படுகின்றன. திருபுவனை மற்றும் திருவாண்டார்கோயில் பகுதியில் *பிப்டிக்* என்னும் தொழிற்பேட்டை உள்ளது. இங்கு சுமார் ஐம்பதுக்கு மேற்பட்ட தொழிற்சாலைகள் உள்ளது. டிவிஎஸ், போக்லைன் ஹைட்ராலிக்ஸ், ரானே மெட்ராஸ், விப்ரோ, வேர்ல்பூல், எல்&டி, சுப்ரீம் போன்ற குறிப்பிடத்தக்க தொழிற்சாலைகள் ஆகும். நெட்டப்பாக்கத்தில், லூகாஸ் டிவிஎஸ் தொழிற்சாலை உள்ளது.
# புதுச்சேரி (நகரம்)

## நகரமைப்பு

புதுச்சேரி நகரத்தில் பிரெஞ்சுக்காரர்களால் அமைக்கப்பட்ட சாலைகள் பெரும்பாலும் நேர்கோட்டில் அமைந்தவை என்பது புதுவையின் ஓர் சிறப்பு. அது குறித்தான ஒரு சொலவடை, ‘நீதி அழகு இல்லையென்றாலும், வீதி அழகு உண்டு’ என்பதாகும். புதுச்சேரியின் கிழக்குப் பகுதியில் கடற்கரை உள்ளது.  
<big>புதுவை மாவட்டத்தில் உள்ள வட்டங்கள் (4)</big>
1. புதுவை
1. உழவர்கரை
1. வில்லியனூர்
1. பாகூர்
<big>காரைக்கால் மாவட்டத்தில் உள்ள வட்டங்கள் (2)</big>
1. காரைக்கால்
1. திருநள்ளாறு
<big>மாகே துணை வட்டம் (1)</big>
1. மாஹி
<big>ஏனாம் துணை வட்டம் (1)</big>
1. ஏனாம்
# புதுச்சேரி (நகரம்)

## புவியியல்

இங்கிருந்து வடக்கு பகுதியில் சென்னை 150 கி.மீ தொலைவிலும், மேற்கு பகுதியில் விழுப்புரம் 40 கி.மீ தொலைவிலும், தெற்கு பகுதியில் கடலூர் 24 கி.மீ தொலைவிலும், திருக்கோவிலூர் 75 கி. மீ தொலைவிலும் உள்ளது.
# புதுச்சேரி (நகரம்)

## புதுச்சேரியில் இலக்கிய வளர்ச்சி

புதுச்சேரியில் இலக்கிய வளர்ச்சி என்பது மகாகவி பாரதி, புதுவைக்கு வருவதற்கு முன்பிருந்தே துவங்கிய ஒன்று. அந்த வழியில், மகாகவி பாரதியார், பெருஞ்சித்திரனார், புரட்சிக் கவிஞர் பாரதிதாசன், தேவநேயப் பாவாணர், முதலான அறிஞர் பெருமக்கள் இலக்கியத் தொண்டினை பின்பற்றி, புதுவையின் கவிஞர் பெருமக்கள், பண்ணார் தமிழன்னைக்கு முத்தாரம் சூட்டி, உலக அரங்கில் முன்னிறுத்த பெரும்பாடுபட்டனர் என்று சொன்னால் அது மிகையல்ல.  
புதுச்சேரியின் வரலாற்றில் ஒரு பெரும்பகுதி பிரெஞ்சு ஆட்சியின்கீழ் இருந்ததன் விளைவாக இங்கு பிரெஞ்சு மொழி இலக்கியமும் வளர்ச்சி பெற்றது. பல பிரெஞ்சு இலக்கியக் கழகங்கள் இன்றும் இங்கு இயங்கி வருகின்றன.
# புதுச்சேரி (நகரம்)

## போக்குவரத்து

### சாலைப் போக்குவரத்து

பாண்டிச்சேரி கிழக்கு கடற்கரை சாலையானது, மாமல்லபுரம் வழியாக சென்னையுடன் இணைக்கப்பட்டுள்ளது. சென்னையிலிருந்து பல முக்கிய நிறுத்தங்களில் இருந்து தினசரி பேருந்து சேவைகள் உள்ளன.  
புதுச்சேரி சாலைப் போக்குவரத்துக் கழகத்தின் கீழ் நூற்றுக்கும் மேற்பட்ட பேருந்துகள் உள்ளன. இதுபுதுவையிலிருந்து சென்னை, பெங்களூர், திருப்பதி, நாகப்பட்டினம், காரைக்கால், நாகர்கோயில், மாகி, நெய்வேலி, கடலூர், விழுப்புரம், திண்டிவனம், ஒசூர், திருக்கோவிலூர், திருவண்ணாமலை, வேலூர் ஆகிய நகரங்களுக்கு நேரடி பேருந்து சேவையை வழங்குகின்றது.  
மேலும் தமிழ்நாடு அரசுப் போக்குவரத்துக் கழகத்தின் மூலம் சென்னை, கோயம்புத்தூர், மதுரை, பெங்களூர், திருவனந்தபுரம், எர்ணாகுளம், செங்கோட்டை, திருச்செந்தூர் ஆகிய நகரங்களுக்கு விரைவுப்பேருந்துகள் இயக்கப்படுகின்றன.  
தமிழ்நாடு அரசுப் போக்குவரத்துக் கழகத்தின் விழுப்புரம் கோட்டம், புதுவையிலிருந்து வேலூர், திருவண்ணாமலை,திருக்கோவிலூர், ஆரணி ,காஞ்சிபுரம், சேலம், திருத்தணி, ஓசூர், சென்னை, வந்தவாசி, காரைக்கால், வேளாங்கண்ணி ஆகிய நகரங்களுக்கு பேருந்துகள் இயக்கப்படுகின்றது.  
| கிழக்கு கடற்கரை சாலை மார்க்கம் (ECR) | மகாபலிபுரம், சென்னை, திருவள்ளூர், பொன்னேரி, திருத்தணி, மரக்காணம், கல்பாக்கம் செல்லும் பேருந்துகள் |
| --- | --- |
| சூணாம்பேடு மார்க்கம் | செய்யூர், மதுராந்தகம், சென்னை செல்லும் பேருந்துகள் |
| திண்டிவனம் மார்க்கம் | திண்டிவனம், திருவண்ணாமலை, செஞ்சி, ஆரணி, வேலூர், வந்தவாசி, காஞ்சிபுரம், செய்யாறு, திருப்பதி, திருத்தணி, சென்னை, பெங்களூரு, ஓசூர், தர்மபுரி, திருப்பத்தூர், கிருஷ்ணகிரி, ஒகேனக்கல் செல்லும் பேருந்துகள் |
| விழுப்புரம் மார்க்கம் | விழுப்புரம், திருவண்ணாமலை, பெங்களூரு, திருக்கோவிலூர், ஓசூர் செல்லும் பேருந்துகள் |
| மயிலம் மார்க்கம் | மயிலம், திண்டிவனம் செல்லும் பேருந்துகள் |
| கடலூர் மார்க்கம் | கடலூர், சிதம்பரம், நாகப்பட்டினம், நெய்வேலி, மயிலாடுதுறை, திருத்துறைப்பூண்டி, சீர்காழி, திருவாரூர், கும்பகோணம், தஞ்சாவூர், சேலம், விருத்தாசலம், கோயம்புத்தூர், திருப்பூர், உதகமண்டலம், தேனி, தூத்துக்குடி, நாகர்கோவில், மதுரை, மன்னார்குடி, தென்காசி, கன்னியாகுமரி, காரைக்கால், வேளாங்கண்ணி, செங்கோட்டை, திருச்செந்தூர், திருவனந்தபுரம், மாகி, பட்டுக்கோட்டை, பேராவூரணி, காரைக்குடி, புதுக்கோட்டை, திருநெல்வேலி செல்லும் பேருந்துகள் |
# புதுச்சேரி (நகரம்)

## போக்குவரத்து

### தொடருந்து நிலையம்

புதுச்சேரி விழுப்புரம் மற்றும் சென்னையுடன் ஐந்து இணைப்பு தொடர்வண்டி அகல பாதையால் இணைக்கப்பட்டுள்ளது. இங்கிருந்து சென்னை, பெங்களூரு, விழுப்புரம், திருவண்ணாமலை, ஆரணி, வேலூர் - காட்பாடி, மும்பை, கொல்கத்தா, புது தில்லி முதலிய பல பெருநகர்களுக்கு விரைவுத் தொடருந்து இயக்கப்படுகின்றன. சென்னையிலிருந்து தொடர்வண்டி வழியாக புதுச்சேரியை அடைய நான்கு மணிநேரம் ஆகும்.
# புதுச்சேரி (நகரம்)

## போக்குவரத்து

### வானூர்தி நிலையம்

புதுச்சேரியின் விமான நிலையம் இலாஸ்பேட்டையில் அமைந்துள்ளது. இது 2012 ஆம் ஆண்டு புதுபிக்கப்பட்டு பெரிய விமானங்களும் பயன்படுத்தும் வகையில் மேம்படுத்தப்பட்டது. இப்புதிய விமான நிலையம் சனவரி 2013இல் திறக்கப்பட்டு பெங்களூருக்கு செல்லும் விமான சேவை ஆரம்பிக்கப்பட்டது. காரைக்காலில் கட்டப்படும் புதிய விமான நிலையம் 2014இல் நிறைவடையும் என அறிவிக்கப்பட்டுள்ளது. இந்தியாவிலேயே முழுதும் தனியார் மூலதனத்தோடு ஆரம்பிக்கப்படும் முதல் விமான நிலையம் இது ஆகும்.
# புதுச்சேரி (நகரம்)

## மருத்துவமனைகள்

புதுச்சேரியில் உள்ள ஜிப்மர் மருத்துவமனையானது, இந்தியாவின் தலைசிறந்த மருத்துவக் கல்லூரிகளில் ஒன்றாகும். இந்த மருத்துவமனை இந்திய நடுவணரசின் நிதியுதவியுடன் இயங்குகிறது. இந்த மருத்துவமனையில் பெரும்பாலான வசதிகள் உள்ளன. இந்த மருத்துவமனைக்கு புதுச்சேரி மக்கள் உட்பட, தமிழ்நாட்டில் இருந்தும் பெரும்பாலானோர் சிகிச்சைக்கு வருகின்றனர். இது புதுச்சேரி திண்டிவனம் செல்லும் சாலையில் அமைந்துள்ளது.  
புதுச்சேரி நகரில், பெண்கள் மற்றும் குழந்தைகளுக்காக, ராஜீவ் காந்தி அரசு மருத்துவமனை உள்ளது. இது கிழக்கு கடற்கரை சாலையில் உள்ளது மற்றும் புதுச்சேரி அரசு பெரிய மருத்துவமனை கடற்கரை அருகில் உள்ளது.
# புதுச்சேரி (நகரம்)

## வானிலை

பாண்டிச்சேரியின் காலநிலை, கோப்பன் காலநிலை வகைப்பாட்டால் வெப்பமண்டலம், ஈரப்பதம் மற்றும் வறண்ட (என) என வகைப்படுத்தப்படுகிறது. இது கடலோர தமிழ்நாட்டைப் போன்றது. கோடை காலம் ஏப்ரல் முதல் சூன் ஆரம்பம் வரை நீடிக்கும், அதிகபட்ச வெப்பநிலை 41&nbsp;°C (106&nbsp;°F) ஐ எட்டும் மற்றும் சராசரி அதிகபட்ச வெப்பநிலை 36&nbsp;°C (97&nbsp;°F) ஆகும். குறைந்தபட்ச வெப்பநிலை 28-32&nbsp;°C (82-90&nbsp;°F) ஆக இருக்கும். இதைத் தொடர்ந்து சூன் முதல் செப்டம்பர் வரை அதிக ஈரப்பதம் மற்றும் அவ்வப்போது இடியுடன் கூடிய மழை பெய்யும்.  
அக்டோபர் நடுப்பகுதியில் வடகிழக்கு பருவமழை தொடங்குகிறது, மேலும் அக்டோபர் முதல் திசம்பர் வரையிலான காலகட்டத்தில் பாண்டிச்சேரி அதன் வருடாந்திர மழையின் பெரும்பகுதியைப் பெறுகிறது. ஆண்டு சராசரி மழை 1,240 மிமீ (49 அங்குலம்) ஆகும்.
# புதுச்சேரி (நகரம்)

## கல்வி நிறுவனங்கள்

புதுச்சேரியில் 1985ல் நிறுவப்பட்ட புதுவைப் பல்கலைக்கழகம் ஒன்று உள்ளது. இது இந்திய அரசின் மத்திய பல்கலைக்கழகங்களில் ஒன்றாகும். இப்பல்கலைக்கழகத்தின் கீழ் 59 கல்லூரிகள் இணைக்கப்பட்டுள்ளன. புதுவையில் உள்ள மக்களின் கல்வி வளர்ச்சிக்கு, இந்த பல்கலைக்கழகம் பெரும்பங்கு வகிக்கிறது.
# புதுச்சேரி (நகரம்)

## கல்வி நிறுவனங்கள்

### கல்லூரிகள்

- மகாத்மா காந்தி மருத்துவக் கல்லூரி மற்றும் ஆராய்ச்சிக் கழகம்
- அறுபடை வீடு மருத்துவக் கல்லூரி
- பாண்டிச்சேரி மருத்துவ அறிவியல் கழகம்
- சிறீ வெங்கடேசுவரா மருத்துவக் கல்லூரி மற்றும் ஆராய்ச்சி நிறுவனம்
- சிறீ மணக்குள விநாயகர் பொறியியல் கல்லூரி
- பாண்டிச்சேரி பிரெஞ்சுக் கழகம்
- பாண்டிச்சேரி பொறியியல் கல்லூரி
- பெருந்தலைவர் காமராஜர் பொறியியல் மற்றும் தொழில்நுட்பக் கழகம்
- ராஜீவ் காந்தி பொறியியல் மற்றும் தொழில்நுட்பக் கல்லூரி
- ராஜீவ் காந்தி கால்நடை அறிவியல் கல்லூரி
- பாரதிதாசன் அரசு மகளிர் கல்லூரி* டாக்டர்.அம்பேத்கர் அரசு சட்டக் கல்லூரி
# புதுச்சேரி (நகரம்)

## சுற்றுலா

புதுச்சேரி தேசிய மற்றும் சர்வதேச சுற்றுலாப் பயணிகளுக்கு மிகவும் பிரபலமான சுற்றுலா தலங்களில் ஒன்றாகும். புதுச்சேரி அரவிந்தரின் (1872-1950) வசிப்பிடமாக இருந்தது, ஸ்ரீ அரவிந்தர் ஆசிரமம் இன்னும் புதுச்சேரியில் இயங்குகிறது. ஒரு தனித்துவமான நகரமான ஆரோவில் ஆனது, உலகின் உள்ள அனைத்து பகுதிகளிலிருந்தும் மக்களால் ஈர்க்கப்படுகிறார்கள், இது நகரின் புறநகரில் அமைந்துள்ளது. சுற்றுலாப் பயணிகளை ஈர்க்கும் பல கோவில்கள், தேவாலயங்கள், நினைவுச்சின்னங்கள், பூங்காக்கள் மற்றும் மசூதிகள் உள்ளன.
# புதுச்சேரி (நகரம்)

## குறிப்பிடத்தக்க நபர்கள்

- பாரதிதாசன், தமிழ் கவிஞர்
- ஆனந்த் ராஜ், தமிழ்த் திரைப்பட நடிகர்
- கல்கி கோய்ச்லின், இந்தித் திரைப்பட நடிகை
- எம். நைட் சியாமளன், ஹாலிவுட் இயக்குநர்
# புதுச்சேரி (நகரம்)

## இவற்றையும் காண்க

- புதுவைப் பல்கலைக்கழகம்
- ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்
# புதுச்சேரி மாவட்டம்

**புதுச்சேரி மாவட்டம்** (*Puducherry district*) ஒன்றியப் பகுதியான புதுச்சேரியில் உள்ள நான்கு மாவட்டங்களில் ஒன்றாகும். புதுச்சேரி மாவட்டம் 290&nbsp;ச.கி.மீ. பரப்பளவில் அமைந்துள்ளது. புதுச்சேரி மற்றும் காரைக்கால் பகுதிகள், தென் இந்தியாவின் கிழக்கு கடற்கரை ஓரமாக அமைத்துள்ளது. இந்த மாவட்டத்தின் சராசரி ஆண்டு வெப்ப நிலை 30 செல்சியசு ஆகும். இம்மாவடத்தில் 70-85% ஈரப்பதம் நிலவும் பகுதி ஆகும். மேலும் வடகிழக்கு பருவமழை பொழியும் பகுதியாகும். இம்மாவட்டத்தின் பெரும் பகுதி, சமமான பகுதிகள் ஆகும். அவை கடல் மட்டத்தில் இருந்து சராசரியாக 15 மீ உயரத்தில் உள்ளது. மேலும் புதுச்சேரி பகுதி செஞ்சி ஆறு மற்றும் பெண்ணையாற்றின் இடையே அமைந்துள்ள கடைமடை பகுதியாகும். மேலும், பல ஏரிகள், குளங்கள் நிறைந்த பகுதியாகும். புதுவையின் வடமேற்கு பகுதி கடல் மட்டத்தில் இருந்து சராசரியாக 30 மீ. உயரத்தில் அமைந்து உள்ளது.
# புதுச்சேரி மாவட்டம்

## நிர்வாகக் கோட்டங்கள்

| **மாவட்டம்** | **வட்டங்கள்** | **நகராட்சிகள்** | **கொம்யூன்கள்** | **மக்கள் தொகை கணக்கெடுப்பு நகரங்கள்** |
| --- | --- | --- | --- | --- |
| புதுச்சேரி (பாண்டிச்சேரி) | பாகூர் | எதுவுமில்லை | * பாகூர்
* நெட்டப்பாக்கம் | எதுவுமில்லை |
| உழவர்கரை | * உழவர்கரை | எதுவுமில்லை | எதுவுமில்லை |  |
| புதுச்சேரி | * புதுச்சேரி | * அரியாங்குப்பம் | *அரியாங்குப்பம்
*மனவெளி |  |
| வில்லியனூர் | எதுவுமில்லை | * மண்ணாடிப்பட்டு
* வில்லியனூர் | * வில்லியனூர் | } |  
நிர்வாக வசதிக்காக புதுச்சேரி ஒன்றியப் பகுதி எட்டு தாலுக்காக்களாக (வட்டங்களாக) பிரிக்கப்பட்டுள்ளது. இவற்றில் நான்கு, புதுச்சேரி, உழவர்கரை, வில்லியனூர் மற்றும் பாகூர் இணைந்து புதுச்சேரி மாவட்டமாக அமைக்கப்பட்டுள்ளது. மற்ற மூன்று வட்டங்களின் ஊரகப் பகுதிகளும், மேலும் கொம்யூன் பஞ்சாயத்துக்கள் (CP) அல்லது கொம்யூன்கள் என பிரிக்கப்பட்டுள்ளன. புதுச்சேரி வட்டத்தின் ஊரகப் பகுதிகள் ஒரே கொம்யூனாக, அரியாங்குப்பம் கொம்யூன் உள்ளது. வில்லியனூர் வட்டத்தில் இரண்டு கொம்யூன்கள் உள்ளன: வில்லியனூர் கொம்யூன் மற்றும் மண்ணாடிப்பட்டு கொம்யூன் ஆகும். பாகூரில் உள்ள இரு கொம்யூன்கள் பாகூரும் மற்றும் நெட்டப்பாக்கமும் ஆகும். புதுச்சேரி நகர்ப்புறத் திரள் இந்த ஆறு நகரப்பகுதிகளையும் ஓடியம்பேட்டையையும் உள்ளடக்கியது. புதுச்சேரி வடக்கு உட்கோட்டத்தில் புதுச்சேரி மற்றும் உழவர்கரை வட்டங்கள் உள்ளன. புதுச்சேரி தெற்கு உட்கோட்டத்தில் மற்ற இரு வட்டங்களான வில்லியனூரும், பாகூரும் உள்ளன. இந்த நான்கு வட்டங்களும் மேற்படியாக வருவாய்த்துறை வட்டாரங்களாக பிரிக்கப்பட்டுள்ளன.
# புதுச்சேரி மாவட்டம்

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, புதுச்சேரி மாவட்டத்தில் மொத்த மக்கள் தொகை 950,289 ஆகும். இதில் 468,258 ஆண்களும் மற்றும் 482,031 பெண்களும் உள்ளனர். இம்மாவட்டத்தின் சராசரி படிப்பறிவு 85.44 ஆகவும், ஆண்களின் படிப்பறிவு 91.23 ஆகவும், பெண்களின் படிப்பறிவு 79.86 ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 99,838 ஆக உள்ளது. மக்கள்தொகை வளர்ச்சி விகிதம் 29.23% ஆக உள்ளது.
# புதுச்சேரி மாவட்டம்

## கல்வியகங்கள்

இம்மாவட்டத்தின் பெரும்பான்மையான கல்வியகங்களில் பிரெஞ்சு மொழியும் கற்பிக்கப்படுகின்றன. ஏறத்தாழ 12 கல்லூரிகளும், பல்கலைக் கழகமும் உள்ளன. அவை, வில்லியனூரில், ஆச்சார்யா பொறியியல் மற்றும் தொழில்நுட்ப கல்லூரியும், திருவாண்டார்கோவில் கிராமத்தில் மகளிருக்கென அவ்வையார் காலேஜ் ஆப் இன்ஜினியரிங் அண்ட் டெக்னாலஜி மகளிர் கல்லூரியும், ஆல்ஃபா பொறியியல் மற்றும் தொழில்நுட்ப கல்லூரியும், மூலக்குளத்தில் கிறிஸ்துவ பொறியியல் மற்றும் தொழில்நுட்ப கல்லூரியும், ஆனந்தநகரில் இருக்கும் அருட்பெருஞ்சோதி ராமலிங்கசாமி கல்வியியல் கல்லூரியும், வில்லியனூரில் இருக்கும் ஆச்சார்யா கல்வியியல் கல்லூரியும், ஆச்சார்யா கலை மற்றும் அறிவியல் கல்லூரியும், கண்ணூர் கிராமத்தில் இருக்கும் ஆல்ஃபா பி.டி கல்லூரியும், பகீர் கம்யூனில் இருக்கும் ஏ.ஜி.பத்மாவதி நர்சிங் கல்லூரியும், பிச்சவீராம்பட்டில் இருக்கும் கிறிஸ்துவ பொறியியல் மற்றும் தொழில்நுட்ப கல்லூரியும், முத்தியல்பேட்டையில் இருக்கும் பாரதிதாசன் அரசு மகளிர் கல்லூரியும் முக்கிய கல்லூரி வளாகங்கள் ஆகும்.
# புதுச்சேரி மாவட்டம்

## சுற்றுலா

இம்மாவட்டத்தில் பல வரலாற்று சிறப்புமிக்க சுற்றுலா இடங்கள் உள்ளன. அவற்றினுள் சிலவற்றை இங்கு காண்போம். பாரதி பூங்கா, ரூ செயின்ட் கில்ஸ் வீதி, வொய்ட் டவுன் என்பதானது பழைய பாண்டிச்சேரி நகரின் நடுவில் பாரதி பூங்கா உள்ளது. இராஜ்பவனுக்கு எதிரே உள்ள ஒரு அழகிய பூங்கா ஆகும். இங்கு உருவாக்கப்பட்ட தாவரவியல் பூங்காவான பாண்டிச்சேரி தோட்டம் மிகவும் பழமையான மரங்களையும், பெரிய வகை தாவரங்களையும் கொண்டிருக்கின்றன. உலக வரலாற்று நினைவு இடமான, பிரன்ச்சு முதல் உலகப்போர் நினைவுச் சின்னம் காண பல அயல்நாட்டினர் வந்து செல்கின்றனர். ஆரோவில்லும், பழைய துறைமுகமும், சுண்ணாம்பாறு படகு இல்லமும் சுற்றுலா வருகையோர் அதிகமுள்ள இடங்களாகும்.
# புதுச்சேரி மாவட்டம்

## சுற்றுலா

### ஆரோவில்

ஆரோவில் (*Auroville*) என்பது தமிழ்நாடு விழுப்புரம் மாவட்டத்தில், ஐக்கிய நாடுகள் கல்வி, அறிவியல், பண்பாட்டு நிறுவனம்(யுனெஸ்கோ) உதவியுடன் அமைக்கப்பட்டுள்ள சர்வதேச நகரமாகும். புதுச்சேரிக்கு அருகில் அமைந்துள்ளது. இது தற்போது மத்திய அரசின் மேற்பார்வையில் உள்ளது.எல்லா நாடுகளையும் சேர்ந்த ஆண்களும், பெண்களும் மதக் கோட்பாடுகளையெல்லாம் அரசியல் ஈடுபாடுகளையெல்லாம் நாட்டுப்பற்றுகளையெல்லாம் தாண்டி அமைதி, மேலும் மேலும் சிறந்து வளரும் சமூகம் முதலியவற்றின் அடிப்படையில் வாழக்கூடிய ஒரு சர்வதேச நகரமாக இருக்க ஆரோவில் இருக்க விரும்புகிறது.
# சரோஜா ராமாமிருதம்

**சரோஜா ராமாமிருதம்** (28 சனவரி 1931 – 14 அக்டோபர் 2019) என்பவர் **பேபி சரோஜா** என்னும் பெயரில் 1930களில் தமிழ்த் திரைப்படங்களில் குழந்தை வேடங்களில் நடித்தவர். இவர் பாலயோகினி (1937), தியாகபூமி (1939), காமதேனு (1941) ஆகிய தமிழ்த் திரைப்படங்களில் நடித்துள்ளார்.
# சரோஜா ராமாமிருதம்

## வாழ்க்கைச் சுருக்கம்

பிரபல திரைப்பட இயக்குநர் கே. சுப்பிரமணியத்தின் சகோதரர் கே. விசுவநாதன், மற்றும் வத்சலா ஆகியோருக்குப் பிறந்தவர் சரோஜா. தந்தை விசுவநாதன் சென்னையில் சித்திரா டாக்கீசு என்ற பெயரில் திரையரங்கு ஒன்றை நடத்தி வந்தார். பேபி சரோஜா நடித்த மூன்று திரைப்படங்களையும் கே. சுப்பிரமணியமே தயாரித்திருந்தார். காமதேனு திரைப்படத்தில் சரோஜாவின் தந்தையும் (கே. பி. வத்சல்), தாயும் கதாநாயகனாகவும் கதாநாயகியாகவும் நடித்திருந்தனர்.
அக்காலகட்டத்தில் கலிபோர்னியா மாநிலம் சாந்தா மொனிக்காவைச் சேர்ந்த ஷெர்லி டெம்பிள் என்ற குழந்தை நட்சத்திரம், பிரமாதமான நடிப்பால் உலகப் புகழ் பெற்றிருந்தார். அதே சமயம் இந்தியாவில் சரோஜா அவர்கள் தன் நடிப்புத் திரமையைக் கொண்டு எல்லோராலும் பாராட்டப் பட்டு இந்தியாவின் **ஷிர்லி டெம்பிள்** என்று மக்களால் போற்றப்பட்டார். மேலும் அப்போது தமிழ்நாட்டில் பிறந்த சில பெண் குழந்தைகளுக்குப் ”சரோஜ” என்று பெயர் சூட்டினார்கள். மேலும் பேபி சரோஜா சோப், சரோஜா பவுடர் என வணிகப் பொருட்களிலும் இடம்பெற்றார். அதேபோல கைப்பைகள், நோட்டுப் புத்தகங்கள் போன்றவற்றிலும் சரோஜாவின் ஒளிப்படம் இடம்பெற்றது.
# சரோஜா ராமாமிருதம்

## இறப்பு

பேபி சரோஜா மூப்பின் காரணமாக ஏற்பட்ட உடல்நலக் குறைவால் 2019 அக்டோபர் 14 ஆம் நாள் காலமானார். இறக்கும்போது அவருக்கு வயது 88.
# செங்காய்ச்சல்

**செங்காய்ச்சல்** (ஆங்கிலம்:scarlet fever) என்பது தொண்டைப் புண்ணுடனும் தோலின் பரப்பில் சிவந்த தடிப்புக்களுடனும் வரும் கடுமையான காய்ச்சலாகும். இது மேற்கத்திய நாடுகளில் குழந்தைகளுக்கு வரும் தொற்றுநோய்களில் ஒன்றாகும். முதலில் 1676-இல் சிட்னம் (sydenam) என்பவர் இக்காய்ச்சலை வகுத்துக்கூறினார். இக்காய்ச்சலுக்குக் காரணம் செட்ரெப்டோகாக்கசு ஏமோலிட்டிக்கசு (Streptococcus haemolyticus) என்னும் பாக்டீரிய நோய் கிருமியாகும்.
# செங்காய்ச்சல்

## காரணிகள்

இக்காய்ச்சல் உள்ளவரின் மூக்கு, வாய், காதுகளிலிருந்து வரும் நீருடனாவது, அவருடைய சிறுநீர், உடைகள், பாத்திரங்கள் முதலியவைகளுடனாவது சம்பந்தப்படுகிறவர்களுக்கு இந்த நோய் தொற்றிக்கொள்ளும். பசுக்களுக்கு இந்ந நோயிருந்தால் அவற்றின் பாலைக் குடிப்பவர்களுக்கு வரலாம். நோயின் அவயக்காலம் (Incubation period) இரண்டு மூன்று நாட்களாகும். சிலநேரங்களில் ஒரு வாரமாகவும் இருக்கக்கூடும்.
# செங்காய்ச்சல்

## இயல்புகள்

தொடக்கத்தில் தொண்டை அழற்சி, தலைவலி, 104 பாகை வரைக் காய்ச்சல், நடுக்கல், தோலின் மேல் சிவந்த சிறு பருக்கள் தோன்றும். குழந்தைகளிடம் வாந்தி, இழுப்பு, பிதற்றல் முதலியவைகளும் வரும். அடிநாச் சுரப்பிகள்(Tonsil), மெல்லிய அண்ணம், இரண்டும் சிவந்து வீங்கும். நாவில் குவிந்த தடிப்புக்களோடு வெள்ளை மாவுபோல் படிந்திருக்கும். இரண்டாம் நாள் சிவந்த தடிப்புகளுடன் நாக்குச் சிவந்துவிடும். சில நாட்களில் நாவுரிந்து பளபளப்பாக இருக்கும். இரண்டாம் நாள் கழுத்து, மார்பு, கைகளில் சிறு பருக்கள் தொடங்கி உடல் முழுவதும் பரவும். ஊசி முனை போன்ற பருக்கள் சிவந்த தோலின் மேல் கிளம்பி, ஒன்றொடு ஒன்று சேர்ந்து பெரிதாக இணைந்து கொள்ளும்.  
தோலின் மேல் நகத்தினால் கீறினால் இரத்தமற்ற வெள்ளைக்கோடு ஏற்படும். முகம் சிவந்தபோதிலும் மூக்கின்வெளியிலும் வாயை சுற்றிலும் வெளுத்து விடும். சில நாட்களில் பருக்கள் முதிர்ந்து தவிடு போல் உதிரும். சில இடங்களில் தோல் துண்டுதுண்டாக உரியும். இவ்வாறு உதிர்வதும், உரிவதும் மிகுந்த தொற்றுத் தன்மையுடையன. இக்காய்ச்சலால் பல சிக்கல்கள் ஏற்படும். காதில் சீழ் பிடித்துச் செவிடாவது, காதுக்குப் பின்னுள்ள எலும்புருண்டையில் சீழ் பிடிப்பது, மூளையின் மூடுசவ்வுகளில் அழற்சி, மூளையில் கட்டிகள், இதய கபாடநோய் முதலியன ஏற்படும்.  
நுரையீரல், சிறுநீரகம், சிறிபூட்டுகள் ஆகியவற்றிலும் அழற்சி காணும். சாதாரணமாகச் சிறுநீரில் வெண்ணி (Albumin) வரும். சிறுநீரில் இரத்தம் கூட வரலாம்.
சாதரணமாக இக்காய்ச்சல் ஒருமுறை வந்தால், மறுமுறை வருவதில்லை. இக்காய்ச்சலை எதிர்க்கும் ஆற்றல் உடலில் ஏற்பட்டு விடுகிறது. பொதுவாக 15வயதிற்குப் பின்னரும் வருவதில்லை.
# இந்தியாவில் சுற்றுச்சூழல் பிரச்சனைகள்

இந்தியாவில் பல சுற்றுச்சூழல் பிரச்சினைகள் உள்ளன. காற்று மாசுபாடு, நீர் மாசுபாடு, குப்பை, மற்றும் இயற்கை சூழலுக்கு மாசுபாடு அனைத்தும் இந்தியா எதிர்கொள்ளும் சிக்கல்களாகும். 1947 முதல் 1995 வரை சுற்றுச்சூழல் மோசமாக இருந்தது. தரவு சேகரிப்பு மற்றும் உலக வங்கி நிபுணர்களின் சூழல் மதிப்பீட்டு ஆய்வுகள் படி, 1995 முதல் 2010 வரை இந்தியா அதன் சுற்றுச் சூழல் தரத்தை மேம்படுத்தும் முயற்சியில் உலகளவில் மிக வேகமான முன்னேற்றம் அடைந்துள்ளது. இன்னும், இந்தியா வளர்ந்த நாடுகளில் அனுபவித்து வரும் சுற்றுச்சூழல் தரத்தை எட்ட நீண்ட வழி உள்ளது.  
சிலர் பொருளாதார வளர்ச்சி, சுற்றுச்சூழல் பிரச்சினைகள் காரணமாக உள்ளது என்றும் வேறுசிலர் பொருளாதார வளர்ச்சி இந்திய சுற்றுச்சூழல் மேலாண்மையை மேம்படுத்தவும் மாசுபாட்டை தடுக்கவும் முக்கியம் என்றும் கருத்து தெருவிக்கின்றனர். இந்தியாவின் வளர்ந்து வரும் மக்கள் தொகை இந்திய சுற்றுச்சூழல் சீரழிவு முதன்மை காரணம் என்றும் கூறப்படுகிறது. முறையான ஆய்வுகள் இந்த கோட்பாட்டிற்கு எதிராகவுள்ளன  
இந்தியாவில் மாசுபாட்டிற்கு முக்கிய காரணம் ஆற்றலுக்காக எரி விறகு மற்றும் குப்பை மற்றும் கழிவு அகற்றும் சேவைகளில் ஒருங்கிணைப்பு இல்லாதலும் ஆகும். கழிவுநீர் சுத்திகரிப்பு நடவடிக்கைகள் இல்லாதலும், வெள்ள கட்டுப்பாடு மற்றும் மழை நீர் வடிகால் இல்லாதலும் நுகர்வோர் கழிவுகளை முக்கிய ஆறுகளுக்குள் திசை திருப்புவதும் ஆறுகளுக்கு அருகில் தகன நடைமுறைகள் மேற்கொள்ளுவதும், நீர் மாசுபாட்டிற்கு காரணம். அதிக மாசு ஏற்படுத்தும் பழைய பொது போக்குவரத்து, மற்றும் 1950 முதல் 1980க்கு இடையில் கட்டப்பட்ட அரசுக்கு சொந்தமான, உயர் உமிழ்வு தொழிற்சாலைகளினாலும் மாசுபாடு ஏற்படுகிறது.  
இந்தியாவில் நீர் மற்றும் சுகாதார பிரச்சினைகள் பல சுற்று சூழல் பிரச்சினைகளுடன் தொடர்புடையன.  
சுற்றுச்சூழல் பிரச்சினைகள் நோய்களுக்கு முதன்மை காரணமாவதோடு, சுகாதார பிரச்சினைகள் இந்தியர்களின் நீண்ட ஆயுட்காலத்தை பாதிக்கிறது.
# இந்தியாவில் சுற்றுச்சூழல் பிரச்சனைகள்

## முக்கிய பிரச்சினைகள்

காற்று மாசுபாடு, கழிவுகளின் மோசமான நிர்வாகம், வளர்ந்து வரும் தண்ணீர் பற்றாக்குறை, நிலத்தடிநீரின் வீழ்ச்சி, நீர் மாசுபாடு, காடுகள் தரம் மற்றும் பாதுகாப்பு, பல்லுயிர் இழப்பு, மற்றும் நிலம் அழிப்பு முதலிய முக்கிய சுற்றுச்சூழல் பிரச்சினைகளை இந்தியா இன்று சந்திக்கிறது. இந்திய மக்கடதொகை வளர்ச்சி, சுற்றுச்சூழல் பிரச்சினைகளுக்கும் மற்றும் அதன் வளங்களுக்கும் அழுத்தம் சேர்க்கிறது.
# இந்தியாவில் சுற்றுச்சூழல் பிரச்சனைகள்

## முக்கிய பிரச்சினைகள்

### **மக்கள் தொகை வளர்ச்சி மற்றும் சுற்றுச்சூழல் தரம்**

வின் சாலையில் குப்பை]]
மக்கள் தொகை வளர்ச்சி மற்றும் சூழ்நிலைக்கு இடையேயான செயலெதிர் பற்றிய ஆய்வு மற்றும் விவாதத்திற்கு ஒரு நீண்ட வரலாறு உள்ளது. பிரித்தானிய சிந்தனையாளர் மால்தூஸ் படி, வளர்ந்து வரும் மக்கள் தொகையினால் ஏற்படும் சுற்றுச்சூழல் சீரழிவு காரணமாக, குறைந்த தரம் வாய்ந்த நிலத்தில் சாகுபடி செய்யும் கட்டாயம் ஏற்படுகிறது. இந்த சுற்றுச்சூழல் சீரழிவு இறுதியில், விவசாய விளைச்சல் மற்றும் உணவின் அளவை குறைக்கிறது. இதனால் பஞ்சம் நோய்கள், மற்றும் மரணம் ஏற்படுகிறது. மக்கள் தொகை வளர்ச்சி விகிதம் குறைகிறது.  
1798 மற்றும் 1826க்கு இடையே வெளியிடப்பட்ட மால்தூஸ் கோட்பாடு, பகுத்தாய்வு செய்யப்பட்டு விமர்சிக்கப்பட்டது. அமெரிக்க சிந்தனையாளர் ஹென்றி ஜார்ஜும் அமெரிக்க பொருளாதார வல்லுனர் ஜூலியன் லிங்கனும் மால்தூஸ் கோட்பாட்டை விமர்சித்துள்ளார்கள். அவர் மனித வரலாற்றில் மால்தூஸின் கணிப்புகளை தவறு என்று நிரூபிக்கப்பட்டுள்ளது என்று குறிப்பிட்டுள்ளார். 20 ஆம் நூற்றாண்டின் மகத்தான மக்கள் தொகை வளர்ச்சி ஒரு மால்தூசிய பேராபத்தை விளைவிக்கவில்லை. இதற்கான காரணங்கள் பின்வருமாறு: மனித அறிவு அதிகரிப்பு, உற்பத்தி, கண்டுபிடிப்பு மற்றும் பயன்பாடுகளின் அதிகரிப்பு, விவசாய முறைகளில் மேம்பாடுகள் (தொழில்துறை விவசாயம்), இயந்திரமயமாக்குதல் (டிராக்டர்கள்), (3 உயர் மகசூல் வகை)கோதுமைகள் மற்றும் பிற தாவரங்களின் அறிமுகம்(பசுமை புரட்சி), பயிர் பூச்சிகளை கட்டுப்படுத்த பூச்சிக்கொல்லிகள் முதலியனவாகும்.  
மேலும் அண்மையில் அறிவார்ந்த கட்டுரைகள் மக்கள் வளர்ச்சி, சுற்றுச்சூழல் சீரழிவுக்கு காரணமாக இருக்கலாம் என்பதில் ஐயம் இல்லை எனினும், அதன் விளைவுகளை பொருளாதார வளர்ச்சி மற்றும் நவீன தொழில்நுட்பம் மூலம் மாற்ற முடியும் என்று ஒப்பு கொண்டுள்ளன. சுற்றுச்சூழல் பொருளாதார ஆராய்ச்சி, சுற்றுச்சூழல் தரத்திற்கும் சுற்றுப்புற காற்று மாசுபடுத்திகளின் செறிவிற்கும், மற்றும் தனிநபர் வருமானதிற்கும் இடையே உள்ள உறவை வெளிப்படுத்துகிறது. இந்த குஸ்நெட்ஸ் என்று அழைக்கப்படும் சுற்றுச்சூழல் வளைவு சுற்றுச்சூழலின் தரம், பொருள் வாங்கும் அடிப்படையில் தனிநபர் வருமானம் சுமார் $ 5,000 வரை மோசமாகி, பின்னர் மேம்படுவதை காட்டுகிறது. தொழில்நுட்பம் மற்றும் வளங்களை உபயோகிப்பதில் அறிவியல் மேலாண்மையை தொடர்ந்து தழுவல், ஒவ்வொரு பொருளாதார துறையிலும் உற்பத்தியை தொடர்ந்து அதிகரித்தல், தொழில் முனைவோர் புதிய கண்டுபிடிப்புகள் மற்றும் பொருளாதார விரிவாக்கம் முதலியவை இந்தகூற்று உண்மையாக முக்கிய தேவை ஆகும்.
# இந்தியாவில் சுற்றுச்சூழல் பிரச்சனைகள்

## மாசு

### **நீர் மாசுபாடு**

.]]
இந்தியாவில் சுத்தபடுத்தப்படாத கழிவுநீர் காரணமாக ஏற்படும் நீர் மாசுபாடு பெரும் சிக்கலாக கருதப்படுகிறது. கங்கை,யமுனை போன்ற மக்கள்தொகை அதிகம் உள்ள பகுதிகளில் பாயும் ஆறுகள் அனைத்தும் மிகவும் அதிகமாக மாசுபட்டு இருக்கின்றன. நீர் வழங்கள் மற்றும் சுகாதாரத்தை மேம்படுத்த அரசு மற்றும் சமூகத்தின் பல்வேறு மட்டங்களில் முயற்சிகள், மேற்கொண்டபோதும் அவை போதுமானதாக இல்லை.
தற்போது கங்கை நதி மாசு அடைந்துள்ளது அதனை சுத்தப்படுத்த மத்திய அமைச்சரகம் சில நல்ல நடவடிக்கைகளை எடுத்துக்கொண்டுள்ளது ......
# இந்தியாவில் சுற்றுச்சூழல் பிரச்சனைகள்

## மாசு

### காற்று மாசுபாடு

இந்தியாவில் காற்று மாசுபாடு ஒரு தீவிர பிரச்சினையாகும். விறகு மற்றும் உயிரி பொருள் எரிப்பு , எரிபொருள் கலப்படம், வாகன மாசு மற்றும் போக்குவரத்து நெரிசல் முதலியவை முக்கிய காரணங்கள். இந்தியா உலகிலேயே அதிகமாக ஆற்றலுக்காக விறகு, விவசாய கழிவு மற்றும் உயிரிபொருள்களை நுகர்கிறது. பாரம்பரிய எரிபொருள் (விறகு , பயிர் எச்சம் மற்றும் சாணம் ) மொத்ம்த சுமார் 90% இந்திய கிராமப்புறத்தில் ஆற்றலுக்காக பயன்படுத்தபடுகிறது. நகர்ப்புற பகுதிகளில், இந்த பாரம்பரிய எரிபொருள் மொத்தம் 24% பயன்படுத்தபடுகிறது. ஒவ்வொரு ஆண்டும் இந்தியாவில் மரம், வேளாண் கழிவுகள் மற்றும் உயிரி எரிப்பு பொருட்கள் மூலம் 165 மில்லியன் டன்கள் எரிபொருள் வெளியீடுகளில் உட்புற மற்றும் வெளிப்புற காற்றில் கலக்கின்றன. வாகன மாசு காற்று மாசுபாட்டிற்கு மற்றொரு காரணமாக இருக்கிறது. வாகனபுகையினால் ஏற்படும் மாசு, போக்குவரத்து நெரிசல் எரிபொருள் கலப்படம் மற்றும், தரம் குறைந்த எரிபொருள் எரிப்பு செயல்திறன், அதிவேக சாலை நெட்வொர்க் ஆகியவற்றால் மோசமடையலாம்.  
காற்று(தடுப்பு மற்றும் மாசு கட்டுப்பாடு) சட்டம் காற்று மாசுபாடு 1981 இல் நிறைவேற்றப்பட்டது. இதற்கு பிறகு சில அளவிடக்கூடிய முன்னேற்றங்கள் ஏற்பட்டுள்ளன. எனினும், 2012 சூழல் செயற்பாட்டுச் சுட்டெண் 132 நாடுகளில் மிக குறைந்த காற்று தரம் கொண்டநாடாக இந்தியவை மதிப்பிட்டுள்ளது.
# இந்தியாவில் சுற்றுச்சூழல் பிரச்சனைகள்

## மாசு

### **திடக் கழிவு மாசுபாடு**

குப்பை கூளங்கள் இந்திய நகர்ப்புற, கிராமப்புற பகுதிகளில் ஒரு பொதுவான காட்சியாகும். அது மாசுபாட்டிற்கு ஒரு முக்கிய காரணமாக உள்ளது. இந்திய நகரங்கள் 100 மில்லியன் டன்களுக்கு மேற்பட்ட திடக் கழிவை ஒரு ஆண்டில் உருவாக்குகிறது. தெரு முனைகளில் குப்பை மலை போல குவிந்துள்ளது. பொது இடங்களில் மற்றும் தெருவோரங்களில் குப்பை குவிக்கப் பட்டிருப்பத்துடன் ஆறுகள் மற்றும் கால்வாய்களில் குப்பை கொட்டப்படுகின்றது இந்தியவில் குப்பை நெருக்கடி அதிகரித்து வருவதற்கு நுகர்தலே காரணம். இந்திய கழிவு பிரச்சனை கூட ஆட்சி முறையின் ஒரு தோல்வியாக கருதப்படுகிறது.  
2000 ஆம் ஆண்டில், இந்தியாவின் உச்ச நீதிமன்றம் அனைத்து இந்திய நகரங்களில் மறுசுழற்சி மற்றும் உரமாக்கல், வீட்டு கழிவு சேகரிப்பு உள்ளிட்ட ஒரு விரிவான கழிவு மேலாண்மை திட்டத்தை செயல்படுத்த வேண்டும் என்று அறிவுறித்தியது. இவை புறக்கணிக்கப்பட்டன. உச்ச நீதிமன்றத்தின் அறிவுறுத்தலுக்கு இணங்க எந்த பெரிய நகரத்திலும் ஒரு விரிவான திட்டம் இயங்கவில்லை.
# இந்தியாவில் சுற்றுச்சூழல் பிரச்சனைகள்

## மாசு

### **ஒலி மாசு**

நகரங்களில் வாகனங்களின் தேவையற்ற ஒலிபானின் ஓசை அதிக இறைச்சல் ஏற்படுத்துகிறது, அரசியல் நோக்கங்களுக்காகவும், கோயில்கள் மற்றும் மசூதிகளில் போதனைகளுக்காகவும் ஒலிபெருக்கி பயன்பாடு குடியிருப்பு பகுதிகளில் மோசமான ஒலி மாசு ஏற்படுத்துகிறது. ஜனவரி 2010ல், இந்திய அரசு நகர்ப்புற மற்றும் கிராமப்புற பகுதிகளில், அனுமதிக்கப்பட்ட இரைச்சல் அளவு விதிகளை வெளியிட்டது.
# இந்தியாவில் சுற்றுச்சூழல் பிரச்சனைகள்

## சுற்றுச்சூழல் பிரச்சினைகள் மற்றும் இந்திய சட்டம்

குப்பை எரித்தல்]]
இந்திய உச்ச நீதிமன்றம் 1980களின் பிற்பகுதியிலிருந்து இந்திய சுற்றுச்சூழல் பிரச்சினைகளைப் போக்குவதில் கவனம் செலுத்துகிறது.. பெரும்பாலான நாடுகளில் சுற்றுச்சூழல் பிரச்சினைகளை அரசாங்கத்தின் சட்டத்துறை மற்றும் செயற்குழுக்கள் திட்டமிட்டு செயல்படுத்துகின்றன. ஆனால் இந்தியாவின் அனுபவம் வித்தியாசமானது. இந்திய உச்ச நீதிமன்றம் நேரடியாக சுற்றுச்சூழல் சட்டங்களை இயற்றி விளக்கங்கள் அளிப்பதோடு புதிய மாற்றங்களை அறிமுகம் செய்து வருகிறது. நீதிமன்றம் சூழலை பாதுகாக்க புதிய கொள்கைகள் கொண்டு வந்ததோடு, சுற்றுச்சூழல் சட்டங்களுக்கு புதிய விளக்கம் அளித்துள்ளது. புதிய நிறுவனங்கள் மற்றும் கட்டமைப்புகளை உருவாக்கியதோடு, ஏற்கனவே உள்ள அமைப்புகளுக்கு தீர்ப்புகள் மற்றும் தொடர் அறிவுறுத்தல்கள் மூலம் கூடுதல் அதிகாரங்களை வழங்கியது. தனது ஆணையில் சுற்றுச்சூழல் நடவடிக்கைகள் நடைமுறைப்படுத்துவதற்கான செயல்முறைகள் மற்றும், நிர்வாக நடவடிக்கைகள் மற்றும் தொழில்நுட்ப விவரங்களை வழங்கும். சில விமர்சகர்கள், இந்திய உச்ச நீதிமன்றத்தை பசுமை பென்ச் அல்லது குப்பை மேற்பார்வையாளர்களின் பிரபு என விவரிக்கிறார்கள். ஆதரவாளர்கள் இந்திய உச்ச நீதிமன்றம் சுற்றுச்சூழல் பாதுகாப்பு சட்டத்தில் புதிய கொள்கைகள் கொண்டு வருவதோடு நீதி வழங்குவதிலும் முன்னோடியாக திகழ்வதாக போற்றுகிறார்கள்.  
இந்திய உச்ச நீதிமன்றம் நிர்வாகங்களின் செயற்பாடுகளுக்கு விதிக்கும் தடைகளுக்கான காரணங்கள், சிக்கலானவை என்று நிபுணர்கள் கூறுகின்றனர். அரசு நிறுவனங்களும் அரசுக்கு சொந்தமான அமைப்புகளும் தங்கள் சட்டப்படியான கடமைகளை சரிவர செய்யாததே இதற்கு முக்கியக் காரணமாகும். இதுவே மக்கள் நலனுக்காக சமூக குழுக்கள் நீதிமன்றங்களில், குறிப்பாக உச்ச நீதிமன்றங்களில் புகார்கள் பதிவு செய்ய தூண்டியிருக்கிறது.  
சுற்றுச்சூழல் பிரச்சினைகள் பற்றிய பொது நலவழக்குகள் மற்றும் நீதிமன்ற நடவடிக்கைகள், இந்திய உச்ச நீதிமன்றத்திற்கு மட்டுமின்றி உயர் நீதி மன்றங்களுக்கு சென்றுள்ளன. மாநிலங்களின் உயர் நீதிமன்றங்களிலும் வழக்குகள் பதிவாகியுள்ளன.  
சுற்றுச்சூழல் பிரச்சினைகள் மீது இந்திய நீதிமன்றத்தின் நடவடிக்கைகளும், ஆலோசனைகளும், இந்தியாவின் அனுபவத்தில் நேர்மறை விளைவுகளையே அளித்துள்ளது. உச்ச நீதிமன்றம், தீவிர நீதிமன்ற நடவடிக்கைகள் மூலம், இந்திய மக்களின் நம்பிக்கை சின்னமாக மாறியுள்ளது என்று ஆதரவாளர்கள் கூறுகின்றனர். நீதிமன்ற நடவடிக்கை விளைவாக, இந்திய உச்ச நீதிமன்றம் ஒரு புதிய ஒழுங்குமுறை மற்றும் உரிமைகளை கொண்டு வந்துள்ளது. இந்திய அரசு தன்னிச்சையாக செயல்பட முடியாது என்றும் நியாயமான மற்றும் பொது நலன்கருதி செயல்பட வேண்டும் என்றும் வலியுறுத்தி உள்ளது, மீறினால் நீதிமன்றம் தலையீட்டு அந்த செய்கை செல்லுபடியாகாததாக செய்துவிடும்.
# இந்தியாவில் சுற்றுச்சூழல் பிரச்சனைகள்

## பாதுகாத்தல்

உள்ள குப்பை மற்றும் திட கழிவு குவியல் மீது.]]
.]]  
காடுகள்.இந்திய தீபகற்பத்தின் மேற்கு பகுதி உலகின் 32 சுற்றுப்புற முக்கிய இடங்கள் ஒன்றாகும்.]]  
இந்தியாவில் சூழல்தொகுப்பின் பிரச்சினைகள் சுற்றுச்சூழல் பிரச்சினைகளின் ஒவ்வொரு அங்கமும் முக்கியமான பகுதியுமாகும். காற்றின் குறைந்த தரம் நீர் மாசுபாடு, மற்றும் குப்பை மாசுபாடு ஆகிய அனைத்தும் சூழல்தொகுப்பிற்கு தேவையான உணவு மற்றும் சுற்றுச்சூழலின் தரத்தை பாதிக்கும்.  
இந்தியா ஒரு பெரிய பன்முகப்பட்ட நாடு. அதன் நிலப்பரப்பு மிகவும் வறண்ட பாலைவனங்களையும் உலகின் மிக உயர்ந்த மழை பெய்யும் பகுதிகளையும் கடற்கரை மற்றும் ஆல்பைன் மலை பகுதிகளையும், வெப்ப மண்டல தீவுகளையும் ஆற்றங்கரைகளையும் கொண்டது. இந்தியா மிக அதிகமான காட்டு தாவர வகைகளை கொண்டது. இந்தியா உலகின் பன்னிரண்டாவது உயிரினவளச் செறிவு மிக்க நாடாகும்.  
இந்திய காடுகளின் வகைகள் வெப்ப மண்டல பசுமைமாறாக் காடுகள், வெப்ப மண்டல இலையுதிர் காடுகள், தாழ்நிலக் காடுகலள், சதுப்புநில காடுகள், துணை வெப்பமண்டல காடுகள், மலை காடுகள், புதர்க் காடுகள், துணை ஊசி இலை மற்றும் ஊசி இலை காடுகள் முதலியனவாகும் . இந்த காடுகள் பல்வேறு தாவரங்கள் மற்றும் விலங்கினங்களை கொண்ட சூழல் தொகுப்பாகும்.
# இந்தியாவில் சுற்றுச்சூழல் பிரச்சனைகள்

## குறிப்பிட்ட பிரச்சினைகள்

- பஞ்சாப்பின் யுரேனிய நச்சு
- நஜப்கர்ஹ் வறண்ட ஏரி
- இராணுவத்தின் காரணமாக சியாச்சின் சிகரம் மீது கழிவுகள்
# இந்தியாவில் சுற்றுச்சூழல் பிரச்சனைகள்

## காண்க

- இந்தியாவின் சுற்றுச்சூழல்
- இந்தியாவில் வறட்சி
- இந்திய அரசின் சுற்றுச்சூழல் கொள்கை
- சுற்றுச்சூழல் மற்றும் வனத்துறை அமைச்சகம்
- கார மண்கள்
# நெகிழி மறுசுழற்சி

**நெகிழி மறுசுழற்சி** என்பது ஸ்கிராப் அல்லது கழிவுநெகிழியை மீட்டெடுத்து அசல் வடிவத்தில் இருந்து, சில நேரங்களில் முற்றிலும் வேறுபட்ட பயனுள்ள மறுசெயல்பாடு பொருள்களை தயாரிக்கும் செயல்பாடு ஆகும். உதாரணமாக குளிர்பானம் பாட்டில்களை உருக்கி பின்னர் நெகிழி நாற்காலிகள் மற்றும் மேசைகள் உருவாக்குதல். பொதுவாக ஒரு நெகிழி அதே வகை நெகிழியாக மாற்றப்படுவதில்லை, மற்றும் மறுசுழற்சி செய்யப்பட்ட நெகிழிப் பொருட்களை பெரும்பாலும் மறுசுழற்சி செய்ய இயலாது.
# நெகிழி மறுசுழற்சி

## சவால்கள்

கண்ணாடி மற்றும் உலோகம் போன்ற மற்ற பொருட்களுடன் ஒப்பிடுகையில், நெகிழி பாலிமர்களின் மறுசுழற்சிக்கு அதிக செயலாக்கம் தேவைப்படும். பெரிய பாலிமர் சங்கிலிகளின் உயர்ந்த மூலக்கூறு எடை காரணமாக குறைந்த என்ட்ரோபி கொண்டிருக்கும். ஒரு மேக்ரோ மூலக்கூறு அதன் முழு நீள அளவும் சூழலுடன் இடைவினைபுரிகிறது. அதனால் அது போன்ற ஒரு அமைப்பை கொண்ட கரிம மூலக்கூறுடன் ஒப்பிடுகையில் (அடக்கவெப்பம் பார்க்க) அதிக ஆற்றல் தேவைப்படுகிறது. தனியாக வெப்பம் மட்டும் பெரிய மூலக்கூறுவை கலைக்க போதாது, அதனால் நெகிழியை திறமையாக கலந்திட அவை கிட்டத்தட்ட ஒரே அமைப்பு கொண்டதாக இருக்க வேண்டும். பல்வேறு வகையான நெகிழிகளை ஒன்றாக உருக்கும் போது, அவை எண்ணெய் மற்றும் தண்ணீர் போன்ற நிலைகளில் பிரிந்து, தனி அடுக்குகளில் அமைக்கின்றன. கட்ட எல்லைகள் காரணமாக பாலிமர் கலவைகள் பலவீனம் அடையும். இதன் விளைவாக இந்த பொருள்கள் குறைந்த பயன்பாடுகளில் மட்டுமே பயனுள்ளதாக இருக்கும்.  
நெகிழிகளை மறுசுழற்சி செய்ய மற்றொரு தடை சாயங்கள், கலப்படங்கள், நிரப்பிகள் மற்றும் சேர்ப்பான்களின் பரவலான பயன்பாடு ஆகும். பாலிமர் பிசுபிசுப்பாக இருப்பதால் மலிவாக நிரப்பிகளை நீக்க இயலாது, மற்றும் கூடுதல் சாயங்களை நீக்கும் செயல்முறைகளினால் பாலிமர் சேதமடைந்துவிடும். கூடுதல் சேர்ப்பான்கள் குறைவாக சேர்ப்பதால் பான கன்டெய்னர்கள் மற்றும் நெகிழிப் பைகள் அடிக்கடி மறுசுழற்சி செய்து பயன்படுத்தப்படுகின்றன. இன்னும் கழிவுகளிலிருந்து மற்றும் குப்பைகளில் இருந்து நெகிழி அதிக அளவில் அகற்ற மற்றொரு தடையாக இருப்பது, சிறிய நெகிழி பொருட்களுக்கு உலகளாவிய முக்கோணம் மறுசுழற்சி சின்னம் மற்றும் அதனுடன் இணைந்த எண் இல்லாதே காரணம். இதற்கு ஒரு சரியான உதாரணம் பொதுவாக துரித உணவு உணவகங்களில் விநியோகம் பயன்படும் அல்லது பிக்னிக்களில் பயன்பாட்டுக்கு கோடிக் கணக்கில் விற்கப்படும் நெகிழி பாத்திரங்கள் ஆகும்.  
மக்கும் நெகிழிகளின் பயன்பாடு அதிகரித்து வருகிறது. இந்த நெகிழிகள் மறுசுழற்சி செய்யப்படும் பிற நெகிழியுடன் கலந்து இருந்தால், மீட்டெடுத்து நெகிழியின் பண்புகள் மற்றும் உருகும் நிலை மாறுவதால் மீண்டும் மறுசுழற்சி செய்ய இயலாது.
# நெகிழி மறுசுழற்சி

## செயல்முறைகள்

மறுசுழற்சிக்கு முன், நெகிழி தங்கள் பிசின் வகையை பொறுத்து வரிசைப்படுத்தப்படுகின்றன. நெகிழியை மிட்பவர்கள் 1988இல் நெகிழி தொழில் சங்கம் மூலம் உருவாக்கப்பட்ட பிசின் அடையாள குறியீட்டை பயன்படுத்தினர். இது பாலிமர் வகைகளை வகைப்படுத்தும ஒரு முறை. பாலியெத்திலின் டேரேப்தலேட் பொதுவாக பிஇடி என குறிப்பிடப்படுகிறது. இதன் பிசின் குறீயிட்டு எண் 1. நெகிழி மீட்பாளர்கள் இப்போது [ரிஐசி] பதிலாக தானியங்கி அமைப்புகளை பயன்படுத்துகிறார்கள். அகச்சிவப்பு தொழில்நுட்பம் இதற்கு எடுத்துக்காட்டு. சுழற்சிக்கு முன்னர், நெகிழி பொருட்கள் நிறத்தின் அடிப்படையில் பிரிக்கப்படும். மறுசுழற்சி செய்யபடவேண்டிய நெகிழி துண்டு துண்டாகப்படும். இந்த துண்டு துண்டுகளாக ஆக்கப்பட்ட நெகிழியில் இருந்து பின்னர் காகித அடையாளங்கள் போன்ற அசுத்தங்கள் அகற்றும் நடவடிக்கைகள் மேற்கொள்ளப்படும் . இந்த துண்டுகள் பின்னர் துகள்கள் வடிவத்தில் உருகப்பட்டு மற்ற பொருட்களை உற்பத்தி செய்ய பயன்படுத்தப்படும்.
# நெகிழி மறுசுழற்சி

## செயல்முறைகள்

### மோனமர் மறுசுழற்சி

மறுசுழற்சி சவால்களை பாலிமர் உற்பத்தி செய்ய பயன்படுத்தப்படும் பாலிமெரிஷேஹன் என்பதற்கு எதிர்மறையான செயல்பாடன மோனமர் மறுசுழற்சி முறையை பயன்படுத்தி தீர்க்க முடியும். இந்த முறையின் மூலம் பாலிமர்களை உருவாக்கிய இரசாயனங்களின் கலவையை பெற முடியும். இதை சுத்திகரித்து அதே வகை புதிய பாலிமர் சங்கிலிகளை ஒன்றிணைக்க முடியும். தியு பாண்ட் மீதநோலைசிஸ் மூலமாக பிஇடி மறுசுழற்சி செய்யும் ஒரு முன்னோட்ட ஆலையை கேப் ஃபியர், வடக்கு கரோலினா, யுஎஸ்ஏவில் திறந்தார். இந்த ஆலை பொருளாதார அழுத்தங்கள் காரணமாக மூடப்பட்டது.
# நெகிழி மறுசுழற்சி

## செயல்முறைகள்

### வெப்ப பலபடியாக்கமகற்றல்

மற்றொரு மிகவும் துல்லியம் இல்லாத முறை வெப்ப பலபடியாக்கமகற்றல். இந்த செயல்முறை பெட்ரோலியமாக பாலிமர்களை மாற்றுதலாகும். இநத செயல்முறை மூலம அனல் இறுகுமங்கள் ஆகிய வல்கனைஸ் செய்த ரப்பர்,டயர்கள் போன்ற பொருட்கள், மற்றும் இறகுகளில் உள்ள பாலிமர்கள், மற்றும் பிற விவசாய கழிவுகளில் உள்ள பாலிமர்கள் ஆகியவற்றை மாற்ற இயலும். இயற்கை பெட்ரோலியம் போல இந்த செயல்முறை மூலம் உற்பத்தியான இரசாயனங்களைக் கொண்டு எரிபொருள்கள் மற்றும் பாலிமர்கள் தயாரிக்கப்படுகின்றன. வான்கோழி கழிவை உள்ளீடுப் பொருளாக பயன்படுத்தி கார்தேஜ் மிசோரி, அமெரிக்காவில் ஒரு முன்னோட்ட ஆலை உள்ளது. வளிமயமாக்கல் இதே போன்ற செயல்முறை, ஆனால் அது தொழில்நுட்ப ரீதியான மறுசுழற்சி இல்லை. ஏனெனில் பாலிமர்கள் இதன் விளைவாக கிட்ட வாய்ப்பு இல்லை.
# நெகிழி மறுசுழற்சி

## செயல்முறைகள்

### வெப்ப அழுத்துதல்

இந்த முறையைக் கொண்டு தொடங்கப்பட்ட நிறுவனங்கள் குறிப்பாக ஆஸ்திரேலியா,அமெரிக்கா மற்றும் ஜப்பான் ஆகிய நாடுகளில் பிரசித்தி பெற்று வருகிறது. வெப்ப அழுத்த செயல்முறையில் மென்மையான நெகிழிப் பைகள் முதல் கடின தொழில்துறை கழிவுகள் வரை வகைப்படுத்தப்படாத, சுத்தம் செய்யப்பட்ட அனைத்து நெகிழிகளும் டம்பிலர்களில் (பெரிய சுழலும் டிரம்ஸ்) (பெரிய துணி உலர்த்திகள் போன்றது) கலக்கிறது . இந்த முறையில் வடிவப்பொருந்தும் இல்லாத அனைத்து நெகிழிகளும் மறுசுழற்சி செய்யப்படும். எனினும், டிரம்ஸ் சுழல்வதற்கும் மற்றும் உருக்கிய குழாய்களை வெப்பமூட்டுவதற்கும் ஆற்றல் செலவுகள் உயர்கிறது.
# நெகிழி மறுசுழற்சி

## செயல்முறைகள்

### பிற செயல்முறைகள்

மற்றொரு முறையில், நெகிழி பல வகையான ஸ்கிராப் எஃகு போன்றவற்றை மறுசுழற்சி செய்ய ஒரு கார்பன் மூலப்பொருளாக பயன்படுத்தப்படுகிறது.
# நெகிழி மறுசுழற்சி

## பயன்பாடுகள்

### பிஇடி

உபயோகிக்கப்பட்ட பாலியெத்திலின் டேரேப்தலேட் (பிஇடி) அல்லது (பிஇடிஇ) கொள்கலன்கள் வண்ணங்களின் அடிப்படையில் வரிசைப்படுத்தபட்டு விற்பனைக்கு அனுப்பப்படுகின்றன. பிஇடி மறுசுழற்சி செய்பவர்கள் அவற்றை மேலும் வரிசைப்படுத்தி, கழுவி தூளாக்குகிறார்கள். இத்தகைய வரையறைகள் மற்றும் பிஇடி அல்லாத லேபிள்கள், மூடிகள் ஆகியவை இந்த செயல்முறையின் போது நீக்கப்படும். தூய்மையான துகள்கள் உலர்த்தப்படும். மேலும் இவை உருக்கி வடிகட்டி துகிளாக்கப்பட்டு உணவு தொடர்புக்கு-அங்கீகரிக்கப்பட்ட பிஇடி ஆக உருவாக்கப்படுகின்றன.  
ரிபிஇடி பரவலாக பாலியஸ்டர் இழைகள் தயாரிக்க பயன்படுத்தப்படுகிறது. நுகர்வோர்களிடம் இருந்து பெறப்படும் பிஇடி கழிவு நசுக்கப்பட்டு துகில்களாக வெட்டப்படுகின்றன. பின்பு பேல்களாக உருட்டி அழுத்தப்பட்டு விற்பனைக்கு வழங்கப்படுகிறது.  
இந்த மறுசுழற்சி செய்யப்பட்ட பிஇடியின் ஒரு பயன்பாடு ஆடை தொழிற்துறையில் பயன்படுத்தப்படும் துணிகளை உருவாக்குவது. இது சமீபத்தில் பிரபலமடைய தொடங்கி உள்ளது. பிஇடி செதில்களில் இருந்து துணிகள் மற்றும் நூல்கள் நூற்கப்படும். இதிலிருந்து ஆடைகள் தயாரிக்கப்படுகின்றன. இது புதிய பிஇடியில் இருந்து பாலியஸ்டர் உருவாக்குவதை போலவே எளிதாக செய்யப்படுகிறது. மறுசுழற்சி பிஇடி நூல் அல்லது துணிகள் தனியாக அல்லது மற்ற இழைகளுடன் சேர்த்து பல்வேறு ஆடைகள் உருவாக்க பயன்படுத்தபடுகின்றன. இந்த துணிகள் ஜாக்கெட்டுகள், கோட், காலணிகள், பைகள், தொப்பிகள், மற்றும் வலுவான நீடித்து உழைக்கும் பொருட்களை உருவாக்க பயன்படும். எனினும் இந்த துணிகளின் தன்மை கடினமாக இருப்பதால் தோலுக்கு எரிச்சல் ஏற்படுத்தலாம். எனவே, தோலுக்கு மென்மையான ஆடை செய்ய பயன்படுத்தப்படுவதில்லை. ஆனால் இன்றைய புதிய சூழல் உணர்வினால் உலகில் "பச்சை" பொருட்களின் தேவை அதிகரித்துள்ளது . இதன் விளைவாக மறுசுழற்சி பிஇடியில் செய்யப்பட்ட துணி பயன்பாட்டிற்கு புதிய சந்தை இருப்பதால் பல ஆடை நிறுவனங்கள் இதை மேலும் பயன்படுத்திக் கொள்ளும் புதியவழிமுறைகளை கண்டுபிடிக்க தொடங்கி உள்ளன. புதிய துணிகளை உருவாக்குவதில் புதிய வழிகளையும் துணிகளுக்கு புதிய பயன்பாடுகளையும் , பிற பொருட்களுடன் துணியை கலக்கும் புதிய வழிமுறைகளும் கண்டறியப்பட்டுள்ளன. இந்த துறையில் புதிய உத்திகளை கொண்டு உருவாகப்பட்டு முன்னணியில் இருக்கும் துணிகளில் சில பில்லபாங்கின் இகோ சுப்ரீம் சூயூட்,, லிவிட்டியின் ரிப்-டைட் III, வெல்மேன்னின் இகோ ப்பி, (முன்னர் இகோ ஸ்பன் என அழைக்கப்பட்டது) மற்றும் ரிவேரின் ரிவோவன். சில நிறுவனங்கள் தங்கள் தயாரிப்புகளில் மறுசுழற்சி பிஇடி பயன்படுத்தி கிரேசி சட்டைகள் மற்றும் ப்லேபாக் போன்ற ஆடைகளை உருவாகுகிறார்கள்., Crazy Shirts
# நெகிழி மறுசுழற்சி

## பயன்பாடுகள்

### பிவிசி

ஐரோப்பாவில், பிவிசி கழிவு மேலாண்மை வளர்ச்சி வினைல் 2010 என்ற நிறுவனத்தால் கண்காணிப்படுகிறது. இது 2000இல் நிறுவப்பட்ட ஒரு சட்ட நிறுவனம். வினைல் 2010, ஒரு கண்காணிப்பு குழுவை நிருவி வருடாந்திர விமர்சனங்களை வெளியிடும்.மறுசுழற்சி செயல்பாடுகள் ஒன்று வினிலூப் டெக்சிலூப். இது கரைப்பான் அடிப்படையிலான இயந்திர மறுசுழற்சிக்கு பயன்படுத்தப்படுகிறது.
# நெகிழி மறுசுழற்சி

## பயன்பாடுகள்

### எச்டிபி

மிகவும் அடிக்கடி மறுசுழற்சி செய்யப்படும் நெகிழி எச்டிபி(உயர் அடர்த்தி பாலியெத்திலின்).இது மறுசுழற்சிக்குப் பின் நெகிழி மேசைகள், அட்டவணைகள், சாலையோர தடைகள், பெஞ்சுகள், லாரி சரக்கு லயனர்கள், குப்பை வாங்கிகளை, எழுதுபொருட்கள்(எ.கா. அளவு கோல்கள்) மற்றும் பிற நீடித்து உழைக்கும் நெகிழிகள் முதலியன தயாரிக்கப் பயன்படுத்தப்படுகின்ரது.
# நெகிழி மறுசுழற்சி

## பயன்பாடுகள்

### பிஸ்

பெரும்பாலும் பாலியெஸ்டரின் தயாரிப்புகள் தற்போது போதிய ஊக்கத்தொகை இல்லாத காரணத்தினால் மறுசுழற்சி செய்யப்படுவதில்லை. இதன் விளைவாக, உற்பத்தியாளர்கள் போதுமான ஸ்கிராப் பெற முடியாது. விரிவாக்கப்பட்ட பாலியெஸ்டரின் ஸ்கிராப் இபிஎஸ் காப்பு தாள்கள் மற்றும் பிற இபிஎஸ் பொருட்கள் போன்ற பொருட்களுடன் எளிதாக சேர்க்க முடியும். இது இபிஎஸ் செய்ய பயன்படுத்தாத போது, உடை தொஙவிடும் கொக்கிகள் , பூங்கா பெஞ்சுகள் , பூந்தொட்டிகள் , பொம்மைகள், அளவுகோல்கள், பட சட்டகங்கள் மற்றும் கட்டிட அச்சுகள் செய்யப் பயன்படுகின்றது.  
மறுசுழற்சி இபிஎஸ் பல உலோக வார்ப்பு செயல்பாடுகள் பயன்படுத்தப்படுகிறது. ரச்தர இபிஸ்சில் இருன்து தயரிக்கப்படுகின்ரது. சிமெண்டுடன் இணைந்து உறுதியான அடித்தளங்கள் மற்றும் சுவர்கள் செய்யும் ஒரு காப்பீட்டு பொருளகப் பயன்படுத்தப்படுகின்றது. 1993ல் இருந்து, அமெரிக்க உற்பத்தியாளர்கள் சுமார் 80% மறுசுழற்சி இபிஎஸ் கொண்ட கான்கிரீட் காப்பீட்டு வடிவங்களை தயாரித்துவருகின்றனர்.
# நெகிழி மறுசுழற்சி

## பயன்பாடுகள்

### மற்ற நெகிழிகுகள்

வெள்ளை நெகிழி பாலியெஸ்டரின் நுரைகள் பொருள்களை பத்திரபடுத்தப் பயன்படுத்தப்படுகிறது. பெரும்பாலும் கப்பல்களில் மறுபயன்பாட்டிற்கு ஏற்கப்படுகின்றன.  
இஸ்ரேலில் வெற்றிகரமாக மேற்கொள்ளப்பட்ட சோதனைகளின் விளைவாக நகராட்சி கழிவுகளில் இருந்து மீக்கப்பட்ட நெகிழிகள் வாளிகள் போன்ற பயனுள்ள வீட்டு பொருட்களாக மறுசுழற்சி செய்ய முடியும் என்று தெரிய வந்துள்ளது.  
இதேபோல்,விவசாய கழிவுகளிலிருந்து கிடைக்கும் நெகிழிகள் வெற்றிகரமாக தொழில்துறை பயன்பாடுகளில் உபயோகிகப்படும் மிக பெரிய பொருட்களாக மறுசுழற்சி செய்யப்பட்டுள்ளது. வரலாற்று ரீதியாக, இந்த விவசாய நெகிழிகளை நிலத்தில் நிரப்பியும் அல்லது தளம் மீது எரித்தும் வந்தன. Historically, these agricultural plastics have primarily been either landfilled or burned on-site in the fields of individual farms.  
மாசுபாட்டைத் தவிர்க்க, 220 டிகிரி செல்சியஸ் கீழ் துண்டாக்கப்பட்ட உருகிய மறுசுழற்சி செய்யப்பட்ட நெகிழியை பிடுமண்ண்டன் இணைத்து ஒரு சாலை பரப்பை முறைப்படுத்தும் உத்தியை இந்தியாவின் கேரளா நெடுஞ்சாலை ஆராய்ச்சி நிலையத்தை சேர்ந்த, டாக்டர் எஸ்.மது உருவாகியுள்ளார் என்று சிஎன்என் அறிவித்துள்ளது. இந்த சாலை மேற்பரப்பு மிகவும் நீடித்து இருப்பதுடன் பருவ மழையை எதிர்கொள்ளும். நெகிழி இந்தியாவில் கைகளால் பிரித்து எடுக்கபடுகிறது. தோராயமாக 500மீ நீளமும் ,8மீ அகலமும் கொண்ட இரண்டு வழிப்பாதை சாலையாக 60 கிலோ நெகிழி கொண்டு ஒரு சோதனை சாலை அமைக்கப்பட்டது. மெல்லிய ஏடுகளாக்கப்பட்ட சாலை கழிவுகளை புழுதி போன்ற சிறிய செதில்களாக்கி வெப்ப ஆலையில் சீராக பிசுபிசுப்பு பிடுமண்ணுடன் ஒரு தனிப்பயனாக்கப்பட்ட இயந்திரத்தில் அறிமுகப்படுத்தப்படுகிறது. பெங்களூர் மற்றும் இந்திய சாலை ஆராய்ச்சி மையம் ஆகிய இரண்டிலும் சோதனைகள் மேற்கொள்ளப்பட்டது. 'கே.கே. செயல்முறை' பயன்படுத்தி கட்டப்பட்ட சாலைகள் வெடிப்பு, குளிர், வெப்பம் ஆகியவற்றிற்கு எதிராக மூன்று பங்கு எதிர்ப்பு திறனும், நீண்ட நாள் பயனுள்ளதாகவும் இருக்கும் என்று குறிப்பிடப்படுகிறது.
# நெகிழி மறுசுழற்சி

## மறுசுழற்சி விகிதங்கள்

மறுசுழற்சி செய்யப்படும் நெகிழிகுகளின் அளவு 1990 முதல் ஒவ்வொரு ஆண்டும் அதிகரித்து வருகிறது. ஆனால் அதன் விகிதம் செய்தித்தாள்(80%) மற்றும் நெளி இழையட்டை(70%) போன்ற பிற பொருட்களை விட குறைவாக உள்ளது . 2008 அமெரிக்க நெகழி கழிவுகள் ஒட்டுமொத்தமாக 33.6 மில்லியன் டன்கள் என்று மதிப்பிடப்பட்டுள்ளது; 2.2 மில்லியன் டன்(6.5%) மறுசுழற்சி செய்யப்பட்டது மற்றும் 2.6 மில்லியன் டன்(7.7%) ஆற்றலுக்காக எரிக்கப்பட்டது. 28.9 மில்லியன் டன், அல்லது 85.5%, நிராகரிக்கப்பட்ட, குப்பைகள் நிலத்தை நிரப்ப பயன்படுத்தபடுகிறது.
# நெகிழி மறுசுழற்சி

## பொருளாதார மற்றும் எரிசக்தி திறன்

நவம்பர் 2008இல், அமேரிக்காவில் பிஇடி ஆகியவற்றின் விலை டன்னுக்கு 370 டாலரில் இருந்து 20 டாலராக குறைந்தது. மே 2009இல் நிலையான விலையை அடைந்தது.
# நெகிழி மறுசுழற்சி

## நெகிழி அடையாள குறியீடு

ஐந்து வகையான நெகிழி பாலிமர்கள் உலகளவில் பயன்படுத்தப்படுகின்றது(கீழே அட்டவணையை பார்க்கவும்). அவை ஒவ்வொன்றும் குறிப்பிட்ட பண்புகள் உடையவை. மேல் சொன்ன ஐவகை நெகிழி பாலிமர்களை நெகிழி அடையாள குறியீடு (பிஐசி) மூலம் அடையாளப்படுத்தலாம். அந்த குறியீடு பொதுவாக ஒரு எண் அல்லது ஒரு எழுத்தாக இருக்கும். உதாரணமாக, குறைந்த அடர்த்தி பாலித்தின் எண் "4" அல்லது "LDPE" என்ற எழுத்துக்கள் மூலம் அடையாளம்காணலாம். பிஐசி மூன்று-அம்புகுறிகளுக்கு நடுவே தோன்றும். இச்சின்னம் நெகிழி புதிய தயாரிப்புகளாக மறுசுழற்சி செய்ய முடியும் என்பதை குறிக்க பயன்படுத்தப்படுகிறது.  
நெகிழி அடையாள குறியீடு நெகிழி தொழில் சங்கத்தாள் அறிமுகப்படுத்தப்பட்டது. வெவ்வேறு பாலிமர் வகைகளை ஒரு சீரான முறையில் அடையாளம் காணவும் மற்றும் மறுசெயல்பாடு நிறுவனங்கள் பல்வேறு நெகிழிகளை மறு சுழற்சி செய்ய உதவுகிறது , நெகிழி பொருட்கள் உற்பத்தியாளர்கள் சில நாடுகளில் பகுதிகளில் PIC அடையாளங்கள் பயன்படுத்த வேண்டும் மற்றும் தேவைகள் உள்ளன தன்னார்வமாக PIC தங்கள் தயாரிப்புகளை குறிக்க முடியாது. [74] வாடிக்கையாளர்கள் பொதுவாக தளத்தில் அல்லது உணவு / ரசாயன பேக்கேஜிங் மற்றும் கொள்கலன்கள் உள்ளிட்ட நெகிழி பொருட்கள், பக்கத்தில் காணப்படும் குறியீடுகள் அடிப்படையில் நெகிழி வகைகளை அடையாளம் காணலாம். அது கழிவு இந்த வகை மிக சேகரிக்க மற்றும் மறுசுழற்சி செய்யும் நடைமுறை அல்ல என PIC, வழக்கமாக பேக்கேஜிங் திரைப்படங்களில் இல்லை.  
| நெகிழி அடையாள குறியீடு | நெகிழி பாலிமர் வகை | தன்மைகள் | பொது பொதியிடல் பயன்பாடுகள் | கண்ணாடி நிலைமாற்றம் மற்றும் உருகும் வெப்பநிலைகள் (°C) | யங்ச் மொடுலஸ் (GPa) |  |  |  |
| --- | --- | --- | --- | --- | --- | --- | --- | --- |
| <></> | பாலியெத்திலின் டேரேப்தலேட்(பிஇடி,பிஇடிஇ) | தெளிவு, வலிமை, கடினத்தன்மை, வாயு மற்றும் ஈரப்பததிற்குத் தடை | குளிர்பானம்,தண்ணீர்,பச்சைக்காய்கறிக்கலவையை அலங்கரிப்பு பாட்டில்கள்,வேர்க்கடலை வெண்ணெய்,ஜாம் ஜாடிகளை | டிஎம் = 250; டிஜி = 76 |  |  |  |  |
| <></> | உயர் அடர்த்தி பாலியெத்திலின் | விறைப்பு, வலிமை, கடினத்தன்மை, ஈரப்பததிற்கு எதிர்ப்பு, எரிவாயு ஊடுருவவிடும் தன்மை. | தண்ணீர் குழாய்கள், ஐந்து கேலன் வாளிகள், பால், பழச்சாறு மற்றும் தண்ணீர் பாட்டில்கள், மளிகை பைகள், சில ஷாம்பு பாட்டில்கள் | டிஎம் = 130; டிஜி = -125 | 0.8 டிஜி = 85 |  |  |  |
| <></> | குறைந்த அடர்த்தி பாலியெத்திலின்(LDPE) | எளிமையானசெயலாக்கம், வலிமை, கடினத்தன்மை, நெகிழ்வுத்தன்மை, ஈரப்பதத் தடை. | உறைந்த உணவுக்கான பைகள். பிழியும் தன்மையுடைய தேன், கடுகு, பாட்டில்கள்; நெகிழ்வு கொள்கலன் மூடிகள், ஒட்டி கொள்ளும் உறைகள் . | டிஎம் = 120; டிஜி = -125 | 0.17-0.28 டிஜி = -10 | பாலிகார்பனேட்: Tg = 145; Tm = 225 | பாலிகார்பனேட்: 2.6; ஏபிஎஸ், நெகிழிகுகள்: 2.3 | } |
# நெகிழி மறுசுழற்சி

## காண்க

- நெகிழி
- தண்ணீர் பாட்டில்களின் மறுசுழரற்சி
- நெகிழி 2020 சவால்
- நெகிழி தொழினுட்பம்
# இந்தியாவில் பணவீக்கம்

பொருளாதாரத்தின் செயல்பாட்டை நிர்ணயிப்பதில் பணவீக்கத்திற்கு முக்கியப் பங்கு உண்டு. இந்தியா கலப்பு பொருளாதாரத்தை உடைய நாடு. முதலாளித்துவம், சமவுடமை இரண்டும் இதில் உண்டு. அண்மைய பணவீக்க எழுச்சிக்கு, பல அரசியல், பொருளாதார நெருக்கடிகள் இருப்பதாக முன்னாள் தலைமை அமைச்சர் மன்மோகன் சிங் தலைமையிலான குழு கண்டறிந்தது.  
இதுவரை ஏற்பட்ட பொருளாதார ஏற்ற இறக்கங்களைக் கொண்டு, பணவீக்க அளவீட்டு முறை தவறானதா என்று பல பொருளாதார நிபுணர்கள் கேள்வி எழுப்புகிறார்கள். இந்தியாவில் பணவீக்கத்தை கண்டுபிடிப்பதற்கு மொத்த விலைக் குறியீட்டு எண் என்ற முறையை பயன்படுத்துகிறார்கள். பல வளர்ந்த நாடுகளில் நுகர்வோர் விலைக் குறியீட்டு எண் என்ற முறையினால் பணவீக்கம் கணக்கிடப்படுகிறது.
# இந்தியாவில் பணவீக்கம்

## அளவீடு

பணவீக்கத்தை அளவிடுவதற்கான இந்திய முறை நவீனமான முறை இல்லை என்று கூறப்படுகிறது. இந்திய விளக்கப்படங்கள் மற்றும் கட்டமைப்புகள், இரண்டாவது அடிப்படையில் பணவீக்கத்தை அளவிட இந்தியாவை அனுமதிக்கவில்லை.
# இந்தியாவில் பணவீக்கம்

## அளவீடு

### நுகர்வோர் விலைக் குறியீடு

நுகர்வோர் விலைக் குறியீட்டெண் பணவீக்கத்தை அளவிடுவதற்கு ஒரு மேம்பட்ட கருவி என்றாலும், தற்போதைய மொத்த விற்பனை விலை குறியீட்டிலிருந்து இந்தியா மாறுவதற்கு பல சிக்கல்கள் உள்ளன. நுகர்வோர் விலை குறியீட்டு எண்கள் அறிக்கை இடுவதற்கு நிறைய நேரம் ஆவதால் நுகர்வோர் விலை குறியீட்டை இந்தியாவில் பயன்படுத்துவதற்கு சாத்தியம் அல்ல. நுகர்வோர் விலை குறியீட்டு எண் ஒரு மாத அடிப்படையில் கணக்கிடப்படும் என்பதும் மொத்த விற்பனை விலை குறியீட்டு எண் ஒரு வாராந்திர அடிப்படையில் கணக்கிடப்படும் என்பதும் விவாதத்திற்குரிய புள்ளி ஆகும். இருப்பினும் நுகர்வோர் குறியீடு மொத்த விற்பனையாளர்களை விட பதிவு செய்யப்பட வேண்டுமென்றால் இந்த முறையை பின்பற்றப்படவேண்டும்.